Diari Oficial de la Generalitat Valenciana


Sumari del DOGV 8342, del 19-07-2018 (2018/6990)

RESOLUCIÓ de 10 de juliol de 2018, del secretari autonòmic de Salut Pública i del Sistema Sanitari Públic, mitjançant la qual es determina el nombre de noves oficines de farmàcia necessàries per a oferir una adequada atenció farmacèutica a la població.
------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8342

Data del DOGV
:   19-07-2018

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2018/6990


Data del document
:   10-07-2018

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública
    * farmacologia

RESOLUCIÓ de 10 de juliol de 2018, del secretari autonòmic de Salut Pública i del Sistema Sanitari Públic, mitjançant la qual es determina el nombre de noves oficines de farmàcia necessàries per a oferir una adequada atenció farmacèutica a la població. [2018/6990]  
Vist l'expedient iniciat d'ofici mitjançant la Resolució de la directora general de Farmàcia i Productes Sanitaris, de 5 de març de 2018 (DOGV 8255, 15.03.2018), a fi de determinar el nombre de noves oficines de farmàcia necessàries per a oferir una adequada atenció farmacèutica a la població, en aplicació del mòdul general establit en l'article 21 de la Llei 6/1998, de 22 de juny, d'ordenació farmacèutica de la Comunitat Valenciana, corresponent a l'any 2017, i examinats els següents  
  
Antecedents de fet  
I. Mitjançant la Resolució, de la directora general de Farmàcia i Productes Sanitaris, de 5 de març de 2018, es va iniciar d'ofici l'expedient administratiu a fi de determinar, el nombre de noves oficines de farmàcia necessàries per a oferir una adequada atenció farmacèutica a la població, de conformitat amb el que estableix l'article 4 del Decret 149/2001, de 5 d'octubre, per mitjà del qual s'estableix el procediment per a l'autorització de noves oficines de farmàcia.  
II. A l'expedient s'han incorporat els informes, certificats i documents necessaris per a, en aplicació del mòdul general establit en l'article 21 de la Llei 6/1998, de 22 de juny, d'ordenació farmacèutica de la Comunitat Valenciana, determinar el nombre de noves oficines de farmàcia necessàries tenint en compte tots els municipis i les entitats locals menors de la Comunitat Valenciana.  
III. De conformitat amb el que disposa l'article 5 del citat Decret 149/2001, de 5 d'octubre, instruït el procediment i prèviament a la redacció de la proposta de resolució, es va procedir a un tràmit d'audiència pública durant un període de 10 dies.  
IV. Durant el dit període es va formular escrit per Gregorio Adsuar Aguilar i una altra, pel qual sol·licitava l'anul·lació de l'autorització d'obertura d'una nova oficina de farmàcia en el municipi de Rojales que va ser autoritzada mitjançant Resolució de 10 de setembre de 2013, del secretari autonòmic per a l'Agència Valenciana de Salut, per haver-se produït un descens de la població censada en el municipi.  
Als anteriors fets s'apliquen els següents  
  
Fonaments jurídics  
I. El secretari autonòmic de Salut Pública i del Sistema Sanitari Públic és competent per a resoldre aquesta sol·licitud en virtut del que disposa la Llei 5/1983, de 30 de desembre, de Govern Valencià, la Llei 6/1998, de 22 de juny, d'ordenació farmacèutica de la Comunitat Valenciana, el Decret 149/2001, de 5 d'octubre, per mitjà del qual s'estableix el procediment per a l'autorització de noves oficines de farmàcia i el Decret 156/2015, de 18 de setembre, del Consell, pel qual s'aprova el reglament orgànic i funcional de la Conselleria de Sanitat Universal i Salut Pública.  
II. Quant a l'al·legació formulada sol·licitant la revocació de l'autorització concedida en data 10 de setembre de 2013, ha d'indicar-se que tal sol·licitud, ja va ser rebutjada mitjançant una resolució d'aquesta mateixa Secretaria Autonòmica de data 5 de gener de 2018 en els termes següents: «La revocació, que suposa la decisió de l'Administració de cancel·lar jurídicament un acte anterior, només pot donar-se per motius de legalitat, en el cas que l'acte estiga viciat de nul·litat o anul·labilitat (i en aquest cas, prèvia declaració de lesivitat), d'acord amb el que estableix l'article 106 de l'esmentada Llei 39/2015, vicis que ni es donen en la resolució del secretari autonòmic per a l'Agència Valenciana de Salut, de data 10 de setembre de 2013, ni s'al·leguen per part del recurrent, o també per motius d'oportunitat, en els casos de gravamen o desfavorables per a l'administrat. La Llei 39/2015, d'1 d'octubre, del procediment administratiu comú de les administracions públiques, en l'article 109.1, conté una previsió genèrica, que faculta a l'Administració per a la revocació d'actes administratius sense que medi raó de legalitat: «Les administracions públiques podran revocar mentre no haja transcorregut el termini de prescripció els seus actes de gravamen o desfavorables, sempre que tal revocació no constituïsca dispensa o exempció no permesa per les lleis, ni siga contrària al principi d'igualtat, a l'interés públic o a l'ordenament jurídic».  
  
No obstant això, la potestat de revisió que l'article 109.1 de la Llei 39/2015 concedeix a l'Administració per als actes de gravamen o desfavorables no constitueix una fórmula alternativa per a impugnar fora de termini els actes administratius consentits i ferms, sinó només per a revisar-los per motius d'oportunitat. La petició de revisió no pot ser ocasió per a discutir si l'acte de gravamen o desfavorable s'ajusta o no a l'ordenament jurídic, perquè això només pot fer-ho l'interessat impugnant en temps i forma l'acte discutit. Per això, pot dir-se que, a diferència de la revisió d'ofici dels actes nuls de ple dret, la revocació dels actes nuls desfavorables és una facultat i no una obligació de l'Administració, perquè eixe tipus d'invalidesa es convalida pel pas del temps i al guanyar fermesa, que si bé pot sol·licitar-se per l'interessat, ha d'iniciar-se d'ofici. És motiu d'inadmissió d'aquesta pretensió, el fet de que la Resolució del secretari autonòmic per a l'Agència Valenciana de Salut, de data 10 de setembre de 2013, no es tracta d'un acte de gravamen o desfavorable, ja que aquests, denominats també actes restrictius, que es contraposen als actes favorables de l'Administració, són actes administratius que limiten la llibertat o els drets dels administrats o bé els imposen sancions, obligacions o càrregues noves, com poden ser les expropiacions, confiscacions, sancions, etc., no com en l'acte que es pretén revocar, que autoritza l'obertura de distintes oficines de farmàcia, la qual cosa únicament cal interpretar-se com un benefici per al servei públic.  
Com a conseqüència de tot l'anterior, és procedent desestimar el recurs de reposició interposat per mitjà del qual es pretén indirectament revisar una resolució administrativa ferma, que ja no pot la seua controvertida pels recurrents en via administrativa ni judicial basant-se en posteriors modificacions causals.»  
Consta en l'expedient la publicació de l'Institut Nacional d'Estadística, referent al padró municipal vigent en el moment d'iniciar-se l'expedient, un certificat acreditatiu de les oficines de farmàcia obertes al públic en la data de l'inici de l'expedient així com en les entitats locals menors existents a la Comunitat Valenciana i un certificat acreditatiu de les oficines de farmàcia autoritzades pendents de la seua obertura al públic. Tot això, a 5 de març de 2018, data a adoptar com la d'inici de l'expedient i en conseqüència la que ha de marcar les circumstàncies a tindre en compte per a la resolució en aplicació del mòdul general establit en l'article 21 de la Llei 6/1998, de 22 de juny, d'ordenació farmacèutica.  
És procedent autoritzar l'obertura en l'àmbit de la Comunitat Valenciana un total d'una nova oficina de farmàcia en el municipi que figura en l'annex a la present resolució, entenent-se que no és procedent l'obertura de noves oficines de farmàcia en aquells municipis i entitats locals menors que no figuren en l'esmentada relació.  
En conseqüència, vistos els anteriors fets i fonaments jurídics, resolc:  
  
Autoritzar en aplicació del mòdul general establit en l'article 21 de la Llei 6/1998, de 22 de juny, d'ordenació farmacèutica, l'obertura en l'àmbit de la Comunitat Valenciana d'una nova oficina de farmàcia en el municipi que figura en l'annex a la present resolució, entenent-se que no és procedent l'obertura de noves oficines de farmàcia en aquells municipis i entitats locals menors que no figuren en l'esmentada relació.  
  
Publiqueu aquesta resolució en el Diari Oficial de la Generalitat Valenciana amb l'advertència que posa fi a la via administrativa i que, en contra, es pot interposar recurs contenciós administratiu en el termini de dos mesos, comptats a partir de l'endemà de la data de la notificació, davant de la Sala Contenciosa Administrativa del Tribunal Superior de Justícia de la Comunitat Valenciana o, potestativament, recurs de reposició en els termes que preveu l'article 123 de la Llei 39/2015, d'1 d'octubre, del procediment administratiu comú de les administracions públiques.  
  
València, 10 de juliol de 2018.- El secretari autonòmic de Salut Pública i del Sistema Sanitari Públic: Narcís Vázquez Romero.  
  
  
ANNEX  
  
Municipi Farmàcies autoritzades  
Riba-roja de Túria 1